Video: Ongewone vriendskap maak uitstekende advertensieSkermskoot uit die video Die Super Bowl-voetbalkampioenskap in Amerika lewer elke jaar van die beste advertensies op. Een van die gunstelinge vir 2014 is ŉ Budweiser-advertensie oor ŉ ongewone vriendskap. Die perde wat in die advertensie te sien is, is Clydesdale-perde wat in advertensies en bemarkingsveldtogte vir die Anheuser-Busch-brouery gebruik word. Daar is agt perde wat in enige gegewe stadium regoor Amerika reis, maar daar is tien perde in elke span om enige van die ander perde te vervang, indien nodig. Die Clydesdale-perde word veral in Super Bowl-advertensies vir Budweiser-bier gebruik. Die musiek in die advertensie is Let her go deur die groep Passenger. Die advertensie is binne een dag reeds meer as 11 miljoen keer op YouTube gekyk. http://youtu.be/uQB7QRyF4p4